A-formet/Prinsesse Sweetheart Asymmetrisk Blå Brudepikekjoler - DreamQueen
A-formet/Prinsesse Sweetheart Asymmetrisk Blå Brudepikekjoler Esselenpark kampioen op Heini Adams-rugbydag | Netwerk24
Esselenpark kampioen op Heini Adams-rugbydag
Die Heini Adams-stigting se sewende jaarlikse sewesrugbytoernooi vir seuns onder 13 jaar is Saterdag in die Bolandpark-stadion beslis.
Verskeie skole van die Kaapse Wynland-distrik het om die Heini Adams-trofee meegeding.
In die eindstryd het Esselenpark Primêr teen Victoriapark Primêr kragte gemeet. Dit was die eerste keer dat Victoriapark Primêr aan die kompetisie deelgeneem het.
Teen rustyd was die telling 10-0 in die guns van Esselenpark Primêr. Die eindtelling was 10-5 vir Esselenpark en met sy oorwinning is dié span as die Heini Adams-stigting-rugbydag se 2018-kampioen gekroon.
Die rugbydag het ook ’n plaattrofeekompetisie ingesluit waar FJ Conradie Primêr teen Morrisdale Primêr in die eindstryd meegeding het.
Teen rustyd was die telling 17-0 in die guns van Morrisdale.
FJ Conradie het in die tweede helfte beter verdedig, maar Morrisdale was te sterk en het die wedstryd 24-0 gewen en is as die Heini Adams- plaattrofeewenners gekroon.
In ander wedstryde het Lorraine Primêr die Joffrey Jack Dissipline-trofee gewen, Juandrey Kouter van Overhex Primêr het ’n trofee gekry vir die meeste drieë nadat sy spelers 14 drieë gedruk het, en Jowayne Maans van Victoriapark Primêr is as die speler van die dag aangewys.
Die stigting sien baie uit na 2019 se rugbydag wat ook in Worcester sal plaasvind en waar spanne van Bordeaux, Frankryk, ook in die stryd om die Heini Adams-trofee sal speel.